ⵎⵓⵃⵎⵎⴰⴷ ⴰⴽⵓⵏⴰⴹ

ⵎⵓⵃⵎⵎⴰⴷ ⴰⴽⵓⵏⴰⴹ (ⵙ ⵜⵄⵕⴰⴱⵜ: محمد أكوناض) ⵉⵍⵓⵍ ⴷ ⴳ ⵓⵙⴳⴳⵯⴰⵙ ⵏ 1950 ⴳ ⵓⵙⵓⵏ ⵏ ⵜⵉⵖⵉⵔⵏ ⵜⴰⵎⴰ ⵏ ⵜⵎⴰⵏⴰⵔ ⴳ ⵜⵡⵙⵉⵜ ⵏ ⵉⵃⴰⵃⴰⵏ, ⵢⴰⵜ ⵙⴳ ⵜⵡⵙⵉⵜⵉⵏ ⵜⵉⵎⵇⵔⴰⵏⵉⵏ ⵏ ⵙⵓⵙ, ⵜⵍⵍⴰ ⴳⵔ ⵓⴳⴰⴷⵉⵔ ⴷ ⵎⵓⴳⴰⴷⵓⵔ ⴳ ⵜⵎⵏⴰⴹⵜ ⵏ ⵙⵓⵙ ⵎⴰⵙⵙⵜ(ⵜⴰⴼⵕⴰⵏⵚⵉⵚⵜ) ⵎⵓⵃⵎⵎⴰⴷ ⴰⴽⵓⵏⴰⴹ ⴳ ⵓⵙⵉⵜ ⵏ ⴰⵎⴰⵣⵉⵖ ⵏⵢⵓⵣ, ⵉⵜⵜⵓⴽⵛⵉⵎ ⴳ 17/02/2022.. ⵏⵜⵜⴰ ⴷ ⵢⵉⵊⵊ ⵙⴳ ⵉⵎⵖⵏⴰⵙⵏ ⵉⵎⴰⵣⵉⵖⵏ ⵉⵎⵇⵔⴰⵏⵏ, ⵢⵓⵙⵉ ⴰⵏⵣⴳⵓⵎ ⵏ ⵜⵎⴰⵣⵉⵖⵜ ⴳ ⵎⵏⵏⴰⵡ ⵏ ⵉⴳⵔⴰⵏ ⵙⴳ ⵣⵉⴽⴽ, ⵢⵓⵔⴰ ⵎⵏⵏⴰⵡ ⵏ ⵉⴷⵍⵉⵙⵏ ⵙ ⵜⵎⴰⵣⵉⵖⵜ, ⵉⵙⵡⵡⵓⵔⵉ ⴰⵡⴷ ⴳ ⵉⴳⵔ ⵏ ⵓⵏⵙⵙⵖⵎⵙ ⵙⴳ ⵓⵙⴳⴳⵯⴰⵙ ⵏ 1993(ⵜⴰⵄⵕⴰⴱⵜ) محمد أكوناض و الإعلام السمعي ⴳ ⵓⵙⵉⵜ ⵏ ⵜⵉⵔⵔⴰ, ⵜⴰⵣⵍⵖⴰ ⵏ ⵉⵎⴰⵔⴰⵜⵏ ⵙ ⵜⵎⴰⵣⵉⵖⵜ, ⵉⵜⵜⵓⴽⵛⵉⵎ ⴳ 17/02/2022.. ⵉⵙⵙⵖⵔⴰ ⵜⵓⵜⵍⴰⵢⵜ ⵜⴰⵄⵕⴰⴱⵜ ⴳ ⵢⴰⵏ ⵓⵙⵉⵏⴰⵏ ⴳ ⵓⴳⴰⴷⵉⵔ, ⵉⴳ ⵢⴰⵏ ⴳ ⵉⴳⵎⴰⵎⵏ ⵓⵔⵎⵉⴷⵏ ⴳ ⵎⵏⵏⴰⵡⵜ ⵏ ⵜⵎⵙⵎⵓⵏⵉⵏ ⴰⵎ ⵜⵎⴰⴳⵔⴰⵡⵜ ⵜⴰⵎⴰⵢⵏⵓⵜ, ⴰⵢⵢⴰⵡ ⵏ ⵓⴳⴰⴷⵉⵔ, ⵜⴰⵙⴷⴰⵡⵉⵜ ⵏ ⵓⵏⴱⴷⵓ (ⴰⴳⴰⴷⵉⵔ), ⵜⵉⵔⵔⴰ, ⵜⴰⵣⵍⵖⴰ ⵏ ⵉⵎⴰⵔⴰⵜⵏ ⵙ ⵜⵎⴰⵣⵉⵖⵜ ⴷ ⵜⵉⵢⵢⴰⴹ(ⵜⴰⴼⵕⴰⵏⵚⵉⵚⵜ) ⵎⵓⵃⵎⵎⴰⴷ ⴰⴽⵓⵏⴰⴹ ⴳ ⵓⵙⵉⵜ ⵏ EverybodyWiki Bios & Wiki, ⵉⵜⵜⵓⴽⵛⵉⵎ ⴳ 17/02/2022.. ⵢⵓⵎⵥ ⵜⴰⵙⵎⵖⵓⵔⵜ ⵏ ⵓⵙⵉⵏⴰⴳ ⴰⴳⵍⴷⴰⵏ ⵏ ⵜⵓⵙⵙⵏⴰ ⵜⴰⵎⴰⵣⵉⵖⵜ ⴳ ⵓⵙⵓⵖⵍ ⴰⵙⴳⴳⵯⴰⵙ ⵏ 2006.

ⵜⴰⵎⵥⵉⵜ ⴷ ⵜⵖⵔⵉ

ⵣⵓⵏ ⴷ ⴰⴽⴽⵯ ⵜⴰⵣⵣⴰⵏⵉⵏ ⴳ ⵡⴰⵡⵜⴰⵢ ⵏⵏⵙ, ⵉⴽⵛⵎ ⵎⵓⵃⵎⵎⴰⴷ ⴰⴽⵓⵏⴰⴹ ⵙ ⵜⵎⵣⴳⵉⴷ ⵏ ⵓⵙⵓⵏ ⵣⵉⴽ, ⴰⵔ ⴷⴳⵙ ⵉⵇⵇⴰⵔ ⵍⵇⵔⴰⵏ ⴰⵔ ⵍⵍⵉⴳ ⵜ ⵉⵃⵙⴰ ⵚⴹⵉⵚⵜ ⵜⵡⴰⵍ ⵎⵎⴹⴼⴰⵕⵏⵉⵏ. ⵉⴷⴷⵓ ⵉⵍⵎⵎⴰ ⵖⵔ ⵜⵎⴰⵏⴰⵔ ⵉⵙⵎⴷ ⴷⴳⵙ ⵜⵉⵖⵔⵉ ⵏⵏⵙ ⵜⴰⵎⵏⵣⵓⵜ ⴷ ⵉⵎⵉⴽ ⵙⴳ ⵜⵖⵔⵉ ⵜⴰⵙⵉⵏⴰⵏⵜ.

ⴷⴳ ⵓⵙⴳⴳⵯⴰⵙ ⵏ 1965, ⵉⵎⵎⵓⴷⴷⴰ ⵎⵓⵃⵎⵎⴰⴷ ⴰⴽⵓⵏⴰⴹ ⵙⴳ ⵜⵎⴰⵣⵉⵔⵜ ⵏⵏⵙ ⴰⴼⴰⴷ ⴰⴷ ⵉⴹⴼⵕ ⵜⵉⵖⵔⵉ ⵏⵏⵙ ⴳ ⵓⵙⵉⵏⴰⴳ ⴰⵏⵙⵍⵎ ⵏ ⵜⵔⵓⴷⴰⵏⵜ ⵏⵏⴰ ⵉⵜⵜⵓⵙⵙⴰⵏⵏ ⴳ ⵜⵎⴷⵉⵏⵜ ⵏ ⵜⵔⵓⴷⴰⵏⵜ ⴰⴽⵓⴷ ⴰⵏⵏ, ⴰⵙⵉⵏⴰⴳ ⵏⵏⴰ ⴳ ⵙⵙⵓⴼⵖⵏ ⵎⵏⵏⴰⵡ ⵉⵎⵖⵏⴰⵙⵏ ⵉⵎⴰⵣⵉⵖⵏ, ⵣⵓⵏ ⴷ ⵃⵎⴰⴷ ⴰⴷⵖⵔⵏⵉ, ⵃⴰⵙⴰⵏ ⵉⴷ ⴱⵍⵇⴰⵙⵎ ⴷ ⵡⵉⵢⵢⴰⴹ.

ⵎⵓⵃⵎⵎⴰⴷ ⴰⴽⵓⵏⴰⴹ ⴷ ⵜⵖⵎⵙⴰ
ⵉⴳⴳⵓⵜ ⵎⴰ ⴷ ⵉⵙⵙⵏⵏ ⵎⴰⵙ ⵉⴳⴰ ⵎⵓⵃⵎⵎⴰⴷ ⴰⴽⵓⵏⴰⴹ ⵢⴰⵏ ⵙⴳ ⵉⵎⴰⵔⴰⵜⵏ ⵉⵎⴰⵣⵉⵖⵏ ⵉⵅⴰⵜⴰⵔⵏ, ⵉⴳ ⴰⵡⴷ ⴰⵎⴳⴳⴰⵢ ⴰⵏⴰⵎⵓⵏ ⵓⵔⵎⵉⴷ ⴳ ⵎⵏⵏⴰⵡⵜ ⵜⵎⵙⵎⵓⵏⵉⵏ. ⵎⴰⵛⵛ ⵉⴷⵔⵓⵙ ⵎⴰ ⴰⴷ ⵉⵙⵙⵏⵏ ⵎⴰⵙ ⵉⴳⴰ ⴰⵡⴷ ⴰⵏⵖⵎⴰⵙ ⴷ ⵓⵎⵙⵏⴽⴷⴰ ⵏ ⵢⴰⵏ ⵓⵙⴰⵢⵙ ⵉⵎⵓⵔⵙⵏ ⴳ ⵜⵏⵣⵡⴰⵢⵜ ⵜⴰⵏⵎⵏⴰⴹⵜ ⵏ ⵓⴳⴰⴷⵉⵔ ⵙⴳ ⵓⵙⴳⴳⵯⴰⵙ ⵏ 1993.

ⵉⵃⵎⵍ ⴱⴰⵀⵔⴰ ⵓⵙⵍⵎⴰⴷ ⵎⵓⵃⵎⵎⴰⴷ ⴰⴽⵓⵏⴰⴹ ⵜⴰⵖⵎⵙⴰ ⵙⴳ ⵜⵎⵥⵉⵢⵜ ⵏⵏⵙ, ⵉⴽⴽⴰ ⵜⵜ ⵏⵏ ⴰⵔ ⵉⵙⵙⴼⵍⵉⴷ ⵉ ⵉⵙⵓⵢⴰⵙ ⴳ ⵜⵏⵣⵡⴰⵢⵜ ⵜⴰⵏⴰⵎⵓⵔⵜ ⵙ ⵜⵎⴰⵣⵉⵖⵜ ⴷ ⵜⵏⵣⵡⴰⵢⵜ ⵜⴰⵏⵎⵏⴰⴹⵜ ⵏ ⵓⴳⴰⴷⵉⵔ, ⴰⵔ ⵉⵙⵙⴼⵍⵉⴷ ⵉ ⵉⵙⵓⵢⴰⵙ ⵏⵏⴰ ⵉⵣⵣⵔⴰⵢ ⵄⵎⵎⵉ ⵎⵓⵙⴰ ⴷ ⵎⵃⵎⵎⴷ ⵍⵄⵜⵎⴰⵏⵉ ⴷ ⵡⵉⵢⵢⴰⴹ. ⵍⵍⵉⵖ ⵉⴳⴰ ⴰⵎⵣⵔⴰⵡ ⴳ ⵜⵖⵉⵡⴰⵏⵜ ⵏ ⵜⵓⵜⵍⴰⵢⵉⵏ ⴳ ⵎⵕⵕⴰⴽⵛ, ⴰⵔ ⵉⴷⵔⵔⵓ ⵏⵜⵜⴰⵏ ⴷ ⵢⴰⵏ ⵓⵎⵣⵔⴰⵡ ⴰⵛⵜⵓⴽ ⴳ ⵉⵙⵓⵢⴰⵙ ⵏ ⵜⵏⵣⵡⴰⵢⵉⵏ, ⴰⵔ ⴷⴳⵙⵏ ⵜⵜⵎⵙⴳⴷⴰⵍⵏ ⵖⴼ ⵜⵖⵎⵙⴰ.

ⴷⴳ ⵓⵙⴳⴳⵯⴰⵙ ⵏ 1993, ⵉⵙⵎⵓⵏ ⵢⴰⵏ ⵉⴳⵉⵡⵔ ⴳ ⵡⴰⵡⵔⵉⵔ ⴳⵔ ⵓⵙⵍⵎⴰⴷ ⵄⴰⴱⴷⵓⵍⵍⴰⵀ ⴱⵍⵉⵍⵉⴹ ⴷ ⵄⴰⴱⴷⵓⵍⵍⴰⵀ ⴰⵙⴼⴰⵔ, ⴰⵏⵖⵎⴰⵙ ⴷ ⵓⵎⵣⴷⴰⵢ ⵏ ⵜⵣⵓⵏⵉ ⵏ ⵜⵛⵍⵃⵉⵜ ⴳ ⵜⵏⵣⵡⴰⵢⵜ ⵜⴰⵏⵎⵏⴰⴹⵜ ⵏ ⵓⴳⴰⴷⵉⵔ, ⵎⵙⴰⵡⴰⵍⵏ ⵖⴼ ⵓⵙⴽⴽⵉⵔ ⵏ ⴽⵔⴰ ⵏ ⵓⵙⴰⵢⵙ ⴰⴷⵍⵙⴰⵏ ⵉⵏⵏⵣⴳⵎⵏ ⵙ ⵓⵎⴰⵢⵏⵓ ⵏ ⵜⴷⵍⵙⴰ ⵜⴰⵎⴰⵣⵉⵖⵜ, ⴷ ⵓⵙⵉⴳⴳⵍ ⵙ ⴽⵔⴰ ⵏ ⵓⵙⵍⵎⴰⴷ ⵎⴰ ⴰⴷ ⵜ ⵉⵣⵣⵔⴰⵢⵏ, ⵉⵙⵓⵎⵔ ⵓⵙⵍⵎⴰⴷ ⵄⴰⴱⴷⵓⵍⵍⴰⵀ ⴱⵍⵉⵍⵉⴹ ⵎⵓⵃⵎⵎⴰⴷ ⴰⴽⵓⵏⴰⴹ, ⵉⵏⵢⴰⵍⴽⴰⵎ ⵉⵍⵎⵎⴰ ⵓⵏⵖⵎⴰⵙ ⴰⵎⵣⴷⴰⵢ ⴷ ⵓⴽⵓⵏⴰⴹ, ⵉⵎⵛⴰⵛⴽⴰ ⴷ ⴷⵉⵙ ⵖⴼ ⵓⵙⴰⵢⵙ, ⵉⵙⵎⵉⵇⵇⵉⵔ ⵜ ⴷ ⵓⵏⵎⵀⴰⵍ ⵏ ⵜⵏⵣⵡⴰⵢⵜ ⵃⵎⴰⴷ ⴰⴱⵓⵏⴰⵚⵕ, ⵉⴷⴳⴳⵉ ⵜ. ⵉⴳⴰ ⵢⵉⵙⵎ "ⵜⴰⵡⵙⵙⵏⴰ ⴰⵔ ⴰⴼⵔⴰⴽ" ⵉⵙⵎ ⴰⵎⵣⵡⴰⵔⵓ ⵉⵜⵜⵓⵙⵓⵎⵔⵏ ⵉ ⵓⵙⴰⵢⵙ ⵏⵖ "ⵜⴰⵡⵙⵙⵏⴰ ⵜⴰⵖⴰⵎⵜ ⵏ ⴽⵓⵢⴰⵏ", ⵎⴰⵛⵛ ⴰⵎⵣⴷⴰⵢ ⵉⵙⵏⵢⵉⴼ "ⵜⴰⵡⵙⵙⵏⴰ ⵜⴰⵖⴰⵎⵜ ⵏ ⴽⵓⵢⴰⵏ".

ⵉⵏⵜⵉ ⵉⵍⵎⵎⴰ ⵓⵣⵎⵎⴻⵎ ⵏ ⵜⵙⴷⴷⵉⵜⵉⵏ ⵓⵙⴰⵢⵙ, ⴰⵔ ⵜⵣⵣⵔⴰⵢ ⵢⴰⵜ ⵜⵙⴷⴷⵉⵜ ⵏ 15 ⵜⵓⵙⴷⵉⴷⵉⵏ ⴽⵔⴰⵢⴳⴰⵜ ⵉⵎⴰⵍⴰⵙⵙ, ⴰⵔ ⴳⵉⵙ ⵉⵙⴰⵡⴰⵍ ⵓⵙⵍⵎⴰⴷ ⵎⵓⵃⵎⵎⴰⴷ ⴰⴽⵓⵏⴰⴹ ⵖⴼ ⵉⵙⵏⵜⴰⵍ ⵏ ⵜⵓⵙⵙⵏⴰ ⵜⴰⵎⴰⵜⴰⵢⵜ ⵙ ⵢⴰⵜ ⵜⵎⴰⵣⵉⵖⵜ ⵉⵖⵓⵙⵏ. ⴰⵍⵍⵉⵖ ⵣⵔⵉⵏ ⵡⴰⵜⵜⴰⵢⵏ ⵏ ⵙⵉⵏ ⵉⵙⴳⴳⵯⵙⵏ ⵖⴼ ⵓⵙⵏⵜⵉ ⵏ ⵓⵙⴰⵢⵙ, ⴹⴰⵕⴰⵜ ⵏ ⵢⵉⵏⴰⵡ ⵏ ⵓⴷⴰⴱⵓ ⴳ ⵓⵙⴳⴳⵯⴰⵙ 1994 ⵖⴼ ⵓⵙⵙⵉⴷⴼ ⵏ ⵜⵎⴰⵣⵉⵖⵜ ⵖⵔ ⵜⴱⴰⴷⵓⵜⵉⵏ ⵜⵉⵖⵎⵙⴰⵏⵉⵏ, ⵉⵜⵜⵓⵙⵏⴼⵍ ⵢⵉⵙⵎ ⵏ ⵓⵙⴰⵢⵙ "ⵜⴰⵡⵙⵙⵏⴰ ⵜⴰⵖⴰⵎⵜ ⵏ ⴽⵓⵢⴰⵏ" ⵉⴳ "ⵜⴰⵡⵙⵙⵏⴰ ⵜⴰⵎⴰⵣⵉⵖⵜ", ⴰⵔ ⵉⵣⵣⵔⴰⵢ ⴽⵔⴰⵢⴳⴰⵜ ⵉⵎⴰⵍⴰⵙⵙ ⴳ ⵜⵏⵣⵡⴰⵢⵜ ⵜⴰⵏⵎⵏⴰⴹⵜ ⵏ ⵓⴳⴰⴷⵉⵔ, ⵢⵉⵍⵉ ⵡⴰⵍⵍⴰⵙ ⵏⵏⵙ ⴳ ⵜⵏⵣⵡⴰⵢⵜ ⵜⴰⵏⴰⵎⵓⵔⵜ ⵙ ⵜⵎⴰⵣⵉⵖⵜ ⴽⵔⴰⵢⴳⴰⵜ ⵉⵎⴰⵍⴰⵙⵙ ⴳ ⵢⵉⴹ. ⴳ ⵢⵉⵎⵉⵔ ⵏ ⵓⵏⴱⴷⵓ ⴰⵔ ⵉⵜⵜⵏⴼⴰⵍ ⵢⵉⵙⵎ ⵏ ⵓⵙⴰⵢⵙ ⵉⴳ "ⵜⴰⵎⵉⵎⵜ ⵏ ⵓⵏⴱⴷⵓ", ⴰⵔ ⵜ ⵏⵉⵜ ⵉⵣⵣⵔⴰⵢ ⵓⵙⵍⵎⴰⴷ ⵎⵓⵃⵎⵎⴰⴷ ⴰⴽⵓⵏⴰⴹ, ⴰⵔ ⵉⵍⵎⵎⴰ ⵉⵙⴱⵔⵔⴰⴽ ⵓⵙⴰⵢⵙ ⵉⵏⴱⴳⵉⵡⵏ, ⴰⵔ ⴷⵉⵙⵏ ⵉⵜⵜⵎⵙⴰⵡⴰⵍ ⵖⴼ ⵜⵎⵏⵜⵉⵍⵉⵏ ⵏ ⵜⵡⵙⵙⵏⴰ. ⵖⵉⵍⴰ ⴰⵔ ⵉⵣⵣⵔⴰⵢ ⵓⵙⴰⵢⵙ ⴳ 25 ⵏ ⵜⵓⵙⴷⵉⴷⵉⵏ ⴽⵔⴰⵢⴳⴰⵜ ⵉⵎⴰⵍⴰⵙⵙ ⴳ ⵜⵏⵣⵡⴰⵢⵜ ⵜⴰⵏⵎⵏⴰⴹⵜ ⵏ ⵓⴳⴰⴷⵉⵔ ⵙ ⵢⵉⵙⵎ "ⵜⴰⵡⵙⵙⵏⴰ ⵜⴰⵎⴰⵣⵉⵖⵜ".

ⴳ ⵓⵙⴳⴳⵯⴰⵙ 1997, ⵢⵓⵎⵥ ⵓⵙⴰⵢⵙ ⵜⴰⵙⵎⵖⵓⵔⵜ ⵏ ⵓⵙⴰⵢⵙ ⴰⵎⴰⵣⵉⵖ ⵢⵓⴼⵏ ⴳ ⵓⵙⵡⵉⵔ ⴰⵏⴰⵎⵓⵔ, ⵜⴰⵙⵎⵖⵓⵔⵜ ⵏⵏⴰ ⴳ ⴷⵔⵓⵏ ⵜⵓⴳⵜⵜ ⵏ ⵉⵙⵓⵢⴰⵙ ⵏ ⵜⵏⵣⵡⴰⵢⵜⵏ ⵜⵉⵙⴳⴰⵡⴰⵏⵉⵏ ⴷ ⵜⵏⴰⵎⵓⵔⵉⵏ, ⴰⵢⵍⵍⵉ ⵢⵓⵊⵊⴰⵏ ⴰⵙⴰⵢⵙ ⴰⴷ ⵉⴷⴷⵓ ⵙ ⴷⴰⵜ, ⵢⵉⵍⵉ ⴰⵣⵔⴰⴽ ⴷⴰⵔ ⵉⵎⴰⵙⴰⵢⵏ ⵏ ⵜⵏⵣⵡⴰⵢⵜⵜ ⴰⵏⵎⵏⴰⴹⵜ ⵏ ⵓⴳⴰⴷⵉⵔ.

ⵎⵓⵃⵎⵎⴰⴷ ⴰⴽⵓⵏⴰⴹ ⵢⵓⴳⴳⴰ ⴷ ⵙ ⵓⴳⴷⵓⴷ ⴰⵡⴷ ⴳ ⵜⴱⴰⴷⵓⵜ ⵏ ⵜⵎⴰⵣⵉⵖⵜ (ⵜⵉⵙⵙ ⵜⴰⵎⵜ) ⵙ ⵓⵣⵓⵣⵣⵔ ⵏ ⵉⵏⵣⴰⵏ ⴷ ⵉⵏⵓⵎⴰⴽ ⵏⵏⵙⵏ ⴳ ⵢⴰⵏ ⵓⵙⴰⵢⵙ ⵏ ⵓⵙⵙⵍⵎⴷ ⵏ ⵜⵎⴰⵣⵉⵖⵜ ⵏⵏⴰ ⵜⵣⵣⵔⴰⵢ ⵎⴰⵙⵙⴰ ⵅⴰⴷⵉⵊⴰ ⴰⵔⵓⵀⴰⵍ.

ⵜⵉⵡⵓⵔⵉⵡⵉⵏ ⵏⵏⵙ
ⵓⵏⴳⴰⵍ(ⵜⴰⴼⵕⴰⵏⵚⵉⵚⵜ) Mohmed Akounad, Le Balza  des Amazighs! Par: Hassan Oumouloud–Ait Baha-Maroc, masharif.com, ⵉⵜⵜⵓⴽⵛⵉⵎ ⴳ 18/02/2022.
ⵜⴰⵡⴰⵔⴳⵉⵜ ⴷ ⵢⵉⵎⵉⴽ, 2002, ⵉⵙⵙⵓⵖⵍ ⵜ ⵍⵃⵙⵏ ⵏⴰⵛⴼ ⵙ ⵜⴼⵕⴰⵏⵚⵉⵚⵜ ⵉⴳ ⴰⵙ ⵙ ⵓⵣⵡⵍ "Un Youyou dans la Mosquée".
ⵉⵊⵊⵉⴳⵏ ⵏ ⵜⵉⴷⵉ, 2006.
ⵜⴰⵎⵓⵔⵜ ⵏ ⵉⵍⴼⴰⵡⵏ, 2012.
ⴰⵖⵢⵓⵍ ⵏ ⵡⵓⵔⵖ, ⵉⵙⵙⵓⵖⵍ ⵜ ⵖⵔ ⵜⵎⴰⵣⵉⵖⵜ ⵏⵜⵜⴰⵏ ⴷ ⵎⵓⵃⵎⵎⴰⴷ ⵓⵙⵓⵙ.

ⵜⵓⵍⵍⵉⵙⵜ (ⴰⵙⵓⵖⵍ ⵏ ⵜⵓⵍⵉⵙⵉⵏ ⵣⵖ ⵜⵙⴽⵍⴰ ⵜⴰⵔⵓⵙⵉⵜ.)
ⵜⴰⵖⵓⴼⵉ ⵏ ⵓⵎⵉⵢⵏ, 2015.
ⴼⴰⵙⵉⵍⵉⵙⴰ ⵜⴰⴼⴰⵍⴽⴰⵢⵜ, 1996.
ⵜⵉⴷⴷⵓⴽⵍⴰ
ⴳⴰⵔ ⵜⴰⴳⵯⵎⴰⵜ
ⵜⵉⵎⵉⵍⵍⴰ ⵉⴼⵔⵙⵏ
ⵜⴰⵍⴽⵯⵎⵉⵙⵜ, 2024.ⵜⴰⵍⴽⵯⵎⵉⵙⵜ ⴳ ⵓⵙⵉⵜ ⵏ ⵜⵉⵔⵔⴰ..

ⵜⴰⵎⴷⵢⴰⵣⵜ
ⵜⴰⵎⵖⵔⴰ ⵏ ⵓⴳⴰⵏⵉ, 2019.
ⴰⴼⵔⴰⵏ 
ⴰⴱⵓⵔⵣ ⵏ ⵜⵎⵖⴰⵔⵜ, ⵢⴰⵜ ⵜⵖⵔⵉ ⴳ ⵜⴷⵍⴰ ⵏ ⵜⵓⵍⵍⵉⵙⵉⵏ "ⵜⴰⵢⵙⵉ ⵏ ⵀⵉⵔⴰⵜⵢⴰ", 2025.ⴰⴱⵓⵔⵣ ⵏ ⵜⵎⵖⴰⵔⵜ ⴳ ⵓⵙⵉⵜ ⵏ ⵜⵉⵔⵔⴰ..

ⵉⵙⴰⵖⵓⵍⵏ